b'\n_START_ARTICLE_\nBayer\n_START_SECTION_\nSplo\xc5\xa1no\n_START_PARAGRAPH_\nBayer je nem\xc5\xa1ko kemi\xc4\x8dno in farmacevtsko podjetje, ki je bilo ustanovljeno leta 1863. Sede\xc5\xbe podjetja je v kraju Leverkusen v Nem\xc4\x8diji._NEWLINE_Bayerjeva podro\xc4\x8dja poslovanja vklju\xc4\x8dujejo zdravila za uporabo v humani in veterinarski medicini; potro\xc5\xa1ni\xc5\xa1ki zdravstveni izdelki; kmetijske kemikalije, semena in biotehnolo\xc5\xa1ki izdelki. Werner Baumann je predsednik uprave Bayerja od leta 2016. [3]\n_START_SECTION_\nZgodovina\n_START_PARAGRAPH_\nVse se je za\xc4\x8delo med dvema prijateljema, ki sta bila zelo vedo\xc5\xbeeljna in med dvema \xc5\xa1tedilnikoma. Prijatelja Friedrich Bayer in Johann Friedrich Weskott sta ogromno svojega \xc4\x8dasa pre\xc5\xbeivela za \xc5\xa1tedelnikom zaradi odkrivanja barve fuksin. 1. avgusta 1863 sta ustanovila dru\xc5\xbebo \xc2\xbbFriedr. Bayer et. comp.\xc2\xab\xc2\xa0v kraju Wuppertal-Barmen.\n_START_SECTION_\nNastanek dru\xc5\xbebe\n_START_PARAGRAPH_\nOmenjena prijatelja med letoma 1881 in 1914 pripeljeta dru\xc5\xbebo do kemi\xc4\x8dne proizvodnje z mednarodnim poslovanjem. Najpomembnej\xc5\xa1a poslovna dejavnost so sicer barve, vendar dru\xc5\xbeba \xc5\xa1iri svoje poslovanje tudi na nova podro\xc4\x8dja.\n_START_SECTION_\nPosledice prve svetovne vojne\n_START_PARAGRAPH_\nRast Bayerja prekine in zaznamuje prva svetovna vojna. Zmanj\xc5\xa1a se prodaja barvil in farmacevtskih izdelkov, saj je podjetje odrezano od svojih glavnih izvoznih trgov. Vse bolj se pri Bayerju vklju\xc4\x8dujejo v vojno gospodarstvo. Leta 1917 odprejo tretjo nem\xc5\xa1ko proizvodno lokacijo v kraju Dormagen.\n_START_SECTION_\nPonovna ustanovitev dru\xc5\xbebe\n_START_PARAGRAPH_\nNovembra 1945 so zasegli Bayerjevo interesno skupnost, ki je bila od takrat naprej pod nadzorom zaveznikov. Dru\xc5\xbeba naj bi se likvidirala, premo\xc5\xbeenje pa naj bi namenili popla\xc4\x8dilu povojne obnove, ampak se to ni zgodilo.\n_START_SECTION_\nObnova\n_START_PARAGRAPH_\nPo drugi svetovni vojni je Bayer izgubil svoje premo\xc5\xbeenje v tujini. Izgubil pa je tudi nekaj dragocenih patentov. Pri Bayerju za\xc4\x8dnejo ponovno aktivirati svojo prodajo leta 1946, \xc4\x8deprav so \xc5\xa1e vedno pod nadzorom zaveznikov.\n_START_SECTION_\nNaftna kriza\n_START_PARAGRAPH_\nZaradi naftne krize pa se \xc2\xbbgospodarski \xc4\x8dude\xc5\xbe\xc2\xab\xc2\xa0v letih 1973/74 enkrat za vselej kon\xc4\x8da. Ko leta 1974 pride do zamenjave predsednika uprave, svetovno gospodarstvo zaide v resno recesijo. Cene kemi\xc4\x8dnih surovin na osnovi nafte se povi\xc5\xa1ajo kar za \xc5\xa1tirikrat v le nekaj mesecih.\n_START_SECTION_\nTransformacija in globalizacija\n_START_PARAGRAPH_\nV devetdesetih letih se Bayer in druge dru\xc5\xbebe za\xc4\x8dnejo soo\xc4\x8dati z izzivi, ki so posledica globalizacije in strukturnega preoblikovanja. Ob koncu leta 1989 se pri Bayerju odlo\xc4\x8dijo, da se za\xc4\x8dnejo osredoto\xc4\x8dati na bolj obetavne trge.\n_START_SECTION_\nReorganizacija skupine Bayer\n_START_PARAGRAPH_\nOb praznovanju 100-letnice Bayerjeve dru\xc5\xbebe se ustanovijo tri nove podru\xc5\xbenice - Bayer HealthCare, Bayer CropScience in Bayer MaterialScience.\n_START_SECTION_\nPrva zdravila\n_START_PARAGRAPH_\nBayer je leta 1898 proizvedel zdravilo Diacetilmorfin in z njim tr\xc5\xbeil kot sredstvo za bla\xc5\xbeenje ka\xc5\xa1lja. _NEWLINE_Bayer je uvedel tudi prvi pogosto uporabljeni antibiotik Prontosil, ki je zaslu\xc5\xbeen za Nobelovo nagrado iz medicine leta 1939. Med drugim sta bila Bayerjeva prva izdelka tudi antibiotik Cipro in kontracepcijske tablete Yaz _NEWLINE_Leta 1960 je Bayer uvedel test nose\xc4\x8dnosti Primodos. Sestavljen je bil iz dveh tabletk, ki sta povzro\xc4\x8dali menstruacijo. Na osnovi krvavitve so tako dolo\xc4\x8dali ali je \xc5\xbeenska nose\xc4\x8da ali ne. Vendar so ta izdelek morali kmalu umakniti s tr\xc5\xbei\xc5\xa1\xc4\x8da, saj je povzro\xc4\x8dal napake pri novorojenih otrocih. _NEWLINE_V poznih devetdesetih letih je bil Bayer vpleten tudi v druge polemike glede svojih zdravil, ko so na trg pripeljali zdravilo Baycol. Ugotovili so, da je to zdravilo povzro\xc4\x8dalo odpoved ledvic, zato so ga morali leta 2001 odstraniti s trga. [5]\n_START_SECTION_\nAspirin \xc2\xa0\n_START_PARAGRAPH_\nPrvi glavni produkt Bayerja je acetilsalicilna kislina. Do leta 1899 je bila Bayerjeva blagovna znamka Aspirin po vsem svetu registrirana za blagovno znamko Bayer acetilsalicilna kislina, vendar je izgubila status za\xc5\xa1\xc4\x8ditene blagovne znamke zaradi poznej\xc5\xa1e raz\xc5\xa1irjene uporabe besede. _NEWLINE_Izraz aspirin se je \xc5\xa1e naprej uporablja v ZDA, Veliki Britaniji in Franciji za vse znamke drog. Od leta 2011 je bilo vsako leto proizvedenih pribli\xc5\xbeno 40.000 ton aspirina, samo v ZDA za zau\xc5\xbeitje pa kar 10\xe2\x80\x9320 milijard tablet za prepre\xc4\x8devanje sr\xc4\x8dno-\xc5\xbeilnih dogodkov. _NEWLINE_Acetilsalicilna kislina spada v skupino zdravil, ki jih imenujemo nesteroidni antirevmatiki (NSAR). Acetilsalicilna kislina, tudi aspirin, je salicilatna u\xc4\x8dinkovina, ki se pogosto uporablja kot analgetik (bla\xc5\xbei bole\xc4\x8dino), antipiretik (zni\xc5\xbeuje telesno temperaturo) in antiflogistik (zavira vnetje). Acetilsalicilna kislina ima tudi antitromboti\xc4\x8dne u\xc4\x8dinke, ki so zaslu\xc5\xbeni za prepre\xc4\x8devanje strjevanja krvi, zato se acetilsalicilna kislina v majhnih odmerkih uporablja tudi dolgotrajno za prepre\xc4\x8devanje sr\xc4\x8dnega infarkta, mo\xc5\xbeganske kapi in tvorbe krvnih strdkov. V majhnih odmerkih se lahko acetilsalicilna kislina uporabi takoj po sr\xc4\x8dnem infarktu za prepre\xc4\x8ditev ponovnega infarkta ali odmrtja sr\xc4\x8dnega tkiva. Acetilsalicilna kislina lahko tudi u\xc4\x8dinkovito prepre\xc4\x8duje nekatere vrste raka, zlasti kolorektalni rak (rak debelega \xc4\x8drevesa in danke)._NEWLINE_Glavni ne\xc5\xbeeleni stranski u\xc4\x8dinki acetilsalicilne kisline pri peroralnem jemanju so pepti\xc4\x8dni ulkusi (razjede) in tinitus (zvenenje, piskanje v u\xc5\xa1esih), posebno v ve\xc4\x8djih odmerkih. Pri otrocih je uporaba acetilsalicilne kisline prepovedana, saj lahko povzro\xc4\x8di Reyev sindrom, pri katerem se nabirajo ma\xc5\xa1\xc4\x8dobe v jetrih in vnamejo se mo\xc5\xbegani.Danes je acetilsalicilna kislina med najbolj prodajanimi zdravili na svetu. [2]\n_START_SECTION_\nDilema o odkritju acetilsalicilne kisline\n_START_PARAGRAPH_\nNere\xc5\xa1ena je polemika o vlogah Bayerjevih znanstvenikov pri razvoju aspirina._NEWLINE_Arthur Eichengr\xc3\xbcn, Bayerjev kemik, je dejal, da je prvi odkril formulacijo aspirina, ko ni imela ne\xc5\xbeelenih stranskih u\xc4\x8dinkov za slabost in bole\xc4\x8dine v \xc5\xbeelodcu . Povedal je tudi, da si je ime aspirin izmislil. _NEWLINE_Pri Bayerju pa trdijo, da je aspirin odkril Felix Hoffmann, da bi pomagal o\xc4\x8detu, ki je imel artritis (sklepno vnetje). Hoffman jo je leta 1897 tudi prvi\xc4\x8d sintetiziral. \xc2\xa0_NEWLINE_Razli\xc4\x8dni viri podpirajo nasprotujo\xc4\x8de si trditve. Ve\xc4\x8dina glavnih zgodovinarjev izum aspirina pripisuje Hoffmannu in/ali Eichengr\xc3\xbcnu. [3]\n_START_SECTION_\nHeroin\n_START_PARAGRAPH_\nHeroin, znan tudi kot diamorfin je opioid, ki ima evfori\xc4\x8dne u\xc4\x8dinke. Uporabljali so ga za nadomestek morfija in ga je Bayer od leta 1898 do 1910 za\xc5\xa1\xc4\x8ditil in tr\xc5\xbeil kot sredstvo za zatiranje ka\xc5\xa1lja, pa tudi za zdravljenje plju\xc4\x8dnice in tuberkuloze. Znanstveniki Bayerja niso bili prvi, ki so delali heroin, vendar je podjetje vodilo v tr\xc5\xbeenje z njim. Heroin je bila blagovna znamka Bayerja do prve svetovne vojne. _NEWLINE_Danes je to prepovedana droga, ker povzro\xc4\x8da zasvojenost. V nekaterih dr\xc5\xbeavah pa se uporablja za medicinske namene za laj\xc5\xa1anje bole\xc4\x8din. Pojav u\xc4\x8dinkov je hiter in traja nekaj ur. [5]\n_START_SECTION_\nKmetijska panoga\n_START_PARAGRAPH_\nBayer proizvaja razli\xc4\x8dne fungicide, herbicide, insekticide in nekatere sorte polj\xc5\xa1\xc4\x8din.\n_START_SECTION_\nFungicidi\n_START_PARAGRAPH_\nSo pripravki za varstvo rastlin pred glivi\xc4\x8dnimi boleznimi. Fungicidi se tr\xc5\xbeijo predvsem za \xc5\xbeitne pridelke, sve\xc5\xbee pridelke, glive s pesticidi in \xc2\xa0za zatiranje plesni in rje. Primeri izdelkov: Nativo, XPro, Luna.\n_START_SECTION_\nHerbicidi\n_START_PARAGRAPH_\nHerbicidi se tr\xc5\xbeijo predvsem za poljske nasade in sadovnjake. Blagovna znamka Liberty se uporablja za splo\xc5\xa1no zatiranje plevela, Kapreno pa za zatiranje trav in \xc5\xa1irokih listov.\n_START_SECTION_\nInsekticidi\n_START_PARAGRAPH_\nInsekticidi se tr\xc5\xbeijo v skladu s specifi\xc4\x8dnimi vrstami \xc5\xa1kodljivcev na insektih in posevkih. Npr. neonikotinoidi se uporabljajo za sistemsko obdelavo semen, ker pa so razli\xc4\x8dne \xc5\xa1tudije pokazale, da povzro\xc4\x8dajo \xc5\xa1kodljive ekolo\xc5\xa1ke u\xc4\x8dinke (vklju\xc4\x8dno z motnjo propada medu \xc4\x8debel in izgubo ptic zaradi zmanj\xc5\xa1anja populacije \xc5\xbeu\xc5\xbeelk), so jih za\xc4\x8deli uporabljati pod nadzorom. Leta 2013 pa so \xc4\x8dlanice EU in nekatere dr\xc5\xbeave izven EU omejile uporabo nekaterih neonikotinoidov. [4]\n_START_SECTION_\nPridobitve\n_START_PARAGRAPH_\nLeta 1994 je Bayer od nekega podjetja kupil trgovino z zdravili (brez recepta) in jo zdru\xc5\xbeil s svojo podru\xc5\xbenico Miles Laboratories ter si s tem pridobil pravice do blagovne znamke Bayer in lastni\xc5\xa1tvo zdravila Aspirin. Leta 2004 je Bayer pridobil farmacevtski oddelek Roche Pharmaceuticals. [5]\n_START_SECTION_\nEksplozija\n_START_PARAGRAPH_\n28. avgusta 2008 je pri\xc5\xa1lo do eksplozije v objektu Bayer CropScience na In\xc5\xa1titutu v Zahodni Virginiji, ZDA. \xc5\xbdrtvi eksplozije sta bila dva zaposlena. [1]\n_START_SECTION_\n\xc5\xa0port\n_START_PARAGRAPH_\nLeta 1904 je dru\xc5\xbeba ustanovila \xc5\xa1portni klub TuS 04 ("Turn- und Spielverein der Farbenfabriken vorm. Friedr. Bayer & Co."), pozneje SV Bayer 04 ("Sportvereinigung Bayer 04 Leverkusen"), ki je kon\xc4\x8dno postal TSV Bayer 04 Leverkusen ( "Turn-und Sportverein") leta 1984. _NEWLINE_Klub Bayer 04 Leverkusen je najbolj znan po svoji nogometni reprezentanci, vendar se ukvarja tudi z mnogimi drugimi \xc5\xa1porti, vklju\xc4\x8dno z atletiko, me\xc4\x8devanjem, ekipnim rokometom, odbojko, boksom in ko\xc5\xa1arko. TSV Bayer 04 Leverkusen je eden najve\xc4\x8djih \xc5\xa1portnih klubov v Nem\xc4\x8diji. Podjetje podpira tudi podobne klube na drugih mestih podjetij, med drugim Dormagen (zlasti rokomet), Wuppertal (zlasti odbojka) in Krefeld-Uerdingen (v katerem je \xc5\xa1e en nogometni klub Bundeslige, SC Bayer 05 Uerdingen, zdaj KFC Uerdingen 05 ). [5]\n_START_SECTION_\nSeznam uporabljenih virov\n_START_PARAGRAPH_\n[1] Bayer CropScience Pesticide Waste Tank Explosion, Chemical Safety Board https://www.csb.gov/bayer-cropscience-pesticide-waste-tank-explosion/ (pridobljeno 12. oktober 2019)_NEWLINE_[2] The discovery of Aspirin, US National Library of Medicine https://www.ncbi.nlm.nih.gov/pmc/articles/PMC1119266/ (pridobljeno 12. oktober 2019)_NEWLINE_[3] Bayer, Howling pixel https://howlingpixel.com/i-en/Bayer (pridobljeno 12. oktober 2019)_NEWLINE_[4] Bayer AG, WordDisk \xc2\xa0https://en.wikipedia.org/wiki/Bayer (pridobljeno 12. oktober 2019)_NEWLINE_[5] Bayer, Wikipedia, the free encyclopedia https://en.wikipedia.org/wiki/Bayer (pridobljeno 21. oktober 2019)'